Vruntliken gruth vnde alles ghuden stedes vore entfangen. Ersamen leuen nabirn vnde ghuden vrunden, juwer ersamicheid gotliken torkenende gheuen, dat jck sende welke ghudere vnde parszelen an juwe medeborgere Hans Bomholder, dede he vordan van myner wegen irfogen vnde vorsenden schal etc. Worumme beghere jck vruntliken, dat de ergenanten ghuderen mogen vngehindert bliuen, wes jck alwege myt juw jrkennen vnde vorschuldigen wil, wor gy my yn sodaner wiss an langende werden. Hyr mede syd Gode beuolen sund vnde saligh to ewigen tyden. Gescreuen vppe Wiborgh des dinxdages na sante Michaelis archangeli dag vnder myn jngesegel yme lxxxviij(ten) iare. Peyter Raualdzso&#x0364;n vppe Wiborgh. Adress: Den ersamen, vorsichtigen vnde wolwisen heren borgemesteren vnde raetmannen der stadt Reuall vruntliken gescreuen.